PATVIRTINTA

Šiaulių dailės mokyklos direktoriaus

2023 m. lapkričio 21 d. įsakymu Nr. V-70

**TARPTAUTINIO MOKINIŲ PIEŠINIŲ KONKURSO**

**„GAMTA – DIDELIS STEBUKLAS“ NUOSTATAI**

**I SKYRIUS**

**BENDROSIOS NUOSTATOS**

1. Tarptautinio mokinių piešinių konkurso „Gamta – didelis stebuklas“ (toliau – Konkursas), skiriamo Pasaulinei Žemės dienai pažymėti nuostatai (toliau – Nuostatai) reglamentuoja Konkurso organizavimo tvarką, reikalavimus kūriniams (toliau – Darbams), darbų pateikimo, vertinimo ir nugalėtojų paskelbimo tvarką.
2. Konkursą inicijuoja ir organizuoja Šiaulių dailės mokykla (toliau – Mokykla).
3. Informacija apie Konkursą ir Konkurso nuostatai skelbiami Mokyklos tinklapyje <https://www.sdailesmokykla.lt/>, socialinių tinklų „Facebook“ paskyroje.

**II SKYRIUS**

**KONKURSO TIKSLAI IR UŽDAVINIAI**

1. Konkurso tikslas – skatinti mokinius piešiniu išreikšti bendrą rūpestį ir meilę Žemei, pasitikėjimą žmogumi, taikos ir vienybės siekius, darnos ir tvarumo idėjas.
2. Konkurso tema: **„NUO LAŠO IKI VANDENYNO“**.
3. Konkurso uždaviniai:
   1. kūrybiniuose darbuose atskleisti savitą gamtos suvokimą ir mus supančią aplinką;
   2. remti ir skatinti vaikų kūrybiškumą, saviraišką, estetinę kultūrą vizualiųjų menų srityje;
   3. skatinti įgyti naujų žinių apie mūsų aplinką, gamtą, Žemę;
   4. susipažinti su darnaus vystymosi tikslais ir tvarumo principais;
   5. ugdyti atvirą, dėmesingą aplinkai žmogų;
   6. plėtoti bendradarbiavimą tarp Lietuvos formaliojo ir neformaliojo ugdymo įstaigų. Taip pat tarp Lietuvos ir užsienio šalių ugdymo institucijų.

**III SKYRIUS**

**KONKURSO DALYVIAI**

1. Konkurse kviečiami dalyvauti: Lietuvos ir užsienio šalių pradinių, pagrindinių mokyklų, progimnazijų, gimnazijų ir neformaliojo švietimo mokyklų 1–12 klasių mokiniai.

**IV SKYRIUS**

**KONKURSO ORGANIZAVIMO TVARKA**

1. Konkurso pradžia – 2024 m. vasario 19 d. darbo originalai (nesusukti, neįrėminti ir nepasportuoti) pateikiami iki **2024 m. kovo 19 d**. darbo dienos pabaigos (17.00 val.), atsiunčiant, atnešant ar kitaip pristatant adresu: Šiaulių dailės mokykla, Gumbinės g. 18B, Šiauliai, LT-77166, su nuoroda: Konkursui „Gamta – didelis stebuklas“. Po nustatyto termino gauti piešiniai konkurse nedalyvauja.
2. Kiekvieno teikiamo piešinio kitoje pusėje turi būti priklijuota piešinio metrika, kurioje nurodoma: darbo pavadinimas, autoriaus vardas, pavardė, mokyklos klasė, amžius, ugdymo įstaiga, pedagogo vardas, pavardė, kontaktinis elektroninis paštas, telefono numeris.
3. Darbo nuotrauką iki 2024 m. kovo 19 d. atsiųsti užpildant elektroninę registracijos formą <https://forms.gle/AUgQtZqVbzCNPDzAA>. Konkursui siunčiamos darbų nuotraukų skaitmeninės bylos (failai) privalo atitikti šiuos reikalavimus: JPG formatas, ne mažiau kaip 1 MB ir nedaugiau 10 Mb., dydis pikseliais ne mažesnis kaip 1500 x 1000. Failo pavadinimas turi būti toks: autoriaus klasė\_pavardė\_vardas\_mokykla.
4. Konkurso darbų vertinimas vyks 2024 m. kovo 20–27 d.
5. Konkurso rezultatai bus paskelbti iki 2024 m. balandžio 4 d.
6. Darbus vertins Mokyklos direktoriaus įsakymu patvirtinta komisija.

**V SKYRIUS**

**REIKALAVIMAI KONKURSO DARBAMS IR JŲ VERTINIMAS**

1. Darbai vertinami atsižvelgiant į temos suvokimą, idėjos originalumą, meninę raišką.
2. Darbai gali būti atlikti įvairiomis dailės technikomis ir priemonėmis: akvarelė, guašas, akrilas, tušas, markeriai, flomasteriai, lino raižinys, kartono raižinys ir kitos plokštuminės patvarios dailės technikos.
3. Pristatomų darbų dydis – A3 formato lapas.
4. Konkurso dalyvis gali pateikti ne daugiau kaip vieną darbą, kuris turi atitikti konkurso temą.
5. Konkursui mokinius rengiantis mokytojas gali pateikti ne daugiau kaip penkių mokinių darbų.
6. Organizatoriai pasilieka teisę eksponuoti ir vertinti estetiškus, stabilius, kūrybinius darbus, atitinkančius parodos nuostatų kriterijus. Konkurso sąlygų neatitinkantys darbai yra nevertinami.

**VI SKYRIUS**

**KONKURSO DALYVIŲ APDOVANOJIMAS**

1. Organizatoriaus sudaryta vertinimo komisija iš kiekvienos dalyvių grupės atrenka I–III vietų laimėtojus bei nominantus.
2. Skiriamos šios konkurso dalyvių grupės:
   1. I grupė – 1–4 kl. mokinių darbai (I, II-2 vietos, III-3 vietos laimėtojai ir nominantai).
   2. II grupė – 5–6 kl. mokinių darbai (I, II-2 vietos, III-3 vietos laimėtojai ir nominantai);
   3. III grupė – 7–8 kl. mokinių darbai (I, II-2 vietos, III-3 vietos laimėtojai ir nominantai);
   4. IV grupė – 9–12 kl. mokinių darbai (I, II-2 vietos, III-3 vietos laimėtojai ir nominantai).
3. Konkurso nugalėtojai apdovanojami diplomais ir padėkomis.
4. Pažymos mokytojams „Apie mokinių paruošimą dalyvavimui tarptautiniame piešinių konkurse „Gamta – didelis stebuklas“ bus siunčiamos nurodytu el. paštu.
5. Mokytojai, parengę nugalėtojus, bus apdovanojami padėkos raštais.
6. Konkurso nugalėtojai bus skelbiami Mokyklos tinklalapyje https://www.sdailesmokykla.lt/ ir Facebook paskyroje <https://www.facebook.com/siauliu.dailesmokykla.3> iki 2024 m. balandžio 4 d.
7. Darbai bus eksponuojami Mokyklos ir kitose viešose erdvėse.

**VII SKYRIUS**

**AUTORIŲ TEISĖS IR ATSAKOMYBĖ**

1. Dalyvis, atsiųsdamas darbus Konkursui, automatiškai sutinka su Konkurso taisyklėmis ir nuostatomis.
2. Atsiųsdamas darbus Konkursui Dalyvis sutinka ir garantuoja, kad jis yra atsiųstų darbų autorius ir turi išimtines nuosavybės teises į juos. Taip pat garantuoja, kad darbai yra jo originalas ir individualus darbas, nepažeidžiantis trečiųjų šalių teisių.
3. Vertinami tik individualūs mokinių darbai, anksčiau nedalyvavę konkursuose.
4. Konkurso Dalyvis pareiškia, kad jis suteikia Mokyklai licenciją naudotis Konkurse pateiktu jo darbu pagal Autorių teisių ir gretutinių teisių įstatymo nuostatas, nepažeidžiant trečiųjų šalių teisių ar kitos sutarties.
5. Autoriaus dalyvavimas Konkurse Mokyklai suteikia neatlygintiną išimtinę ir neribotą teisę naudoti Konkurse pateiktą medžiagą nuo darbo atsiuntimo dienos.
6. Konkurso dalyviai sutinka su asmens duomenų, pateiktų Konkurso dalyvio anketoje, naudojimu Konkurso viešinimo tikslais. Mokykla turi teisę Konkurso viešinimo tikslais skelbti savo tinklapyje ir socialinio tinklo paskyroje konkursui atsiųstus darbus, nurodant autorių vardus, pavardes, mokytojo vardą, pavardę ir atstovaujamos mokyklos pavadinimą. Autoriaus sutikimu laikomas darbo ir duomenų apie autorių – Konkurso dalyvio anketos – pateikimas konkursui.
7. Konkurso organizatoriai turi teisę atšaukti arba koreguoti konkurso sąlygas, konkurso dalyvių ir nugalėtojų darbus publikuoti reprodukuoti ar kitaip juos naudoti savo nuožiūra, neišmokant honoraro.
8. Konkursui pateikti darbai negrąžinami.

**VIII SKYRIUS**

**BAIGIAMOSIOS NUOSTATOS**

1. Šiuose nuostatuose neaptartus atvejus nagrinės ir sprendimą priims Konkurso organizatorius – Mokykla.
2. Konkursą koordinuoja Šiaulių dailės mokykla, esanti adresu: Gumbinės g. 18B, 77166 Šiauliai, Šiauliai, el.p. svdm@splius.lt. Konkurso koordinatorė – Šiaulių dailės mokyklos pavaduotoja ugdymui Gedutė Grigaliūnaitė, tel. 863623533, el. p. [svdm.ugdymas@smail.lt](mailto:svdm.ugdymas@smail.lt); organizatoriai: Gitana Kaltanienė, el. p. [gitanakaltaniene1@gmail.com](mailto:gitanakaltaniene1@gmail.com); Kristina Rupšienė el. p. [kristinarupsiene@yahoo.com](mailto:kristinarupsiene@yahoo.com), Rinaldas Damskis el. p. [asdamskis@gmail.com](mailto:asdamskis@gmail.com).

**––––––––––––––––––––––––––––**